Koma Botan a Rojawanî ke pabesteyê têgêrayîşê kulturî yê kurdan TEV-ÇANDî ya deyîra bi nameyê Lêxin Lêxin (pirodê pirodê) ke qala xoverdayîşê gerîlayan kena vate. Klîbê na deyîre 9ê gulane de vejîya.
Deyîra ke hetê Danîş Botan, Nisrîn Botan, Gulîstane, Mizgîne, Sliêman, Çîmen û Delîl Mîrsazî ra yena vatene  qisey û muzîkê ci hetê Delîl Mîrsazî ra ameye amadekerdene.
Deyîre û klîp de qala xoverdayîşê gerîlayan ê Zap, Avaşîn û Metîna yeno kerdene. Dewleta tirke 23ê nîsane ran ata hêrişê Herêmanê Pawitişî yê Medya kena.Gerîlayan vera îşxalkeran Hemleya Bazênê Zagrosî dayebî destpêkerdene.
Hunmermendê Koma Botanî zî wazenê pê deyîre û klîbê xo bibê cewabê hêrişan. Hunermendan ra Danîş Botanî vat: ''Ma pê hunerê xo cewabê hêrişê îşxalî danê. Dişmen hunerê ma ra zî terseno. Wazenê ke şar û gerîlayan bikerê bêhêz. La ê se kenê wa bikerê do vera kurdan ser nêkewê. Çunke vera înan xoverdayîşêko qehremankî dewam keno.'' Botanî vat ê do bi nameyê Hêrsa Apoçîyan klîbêko bînî virazî.
